צו הפיקוח על מצרכים ושירותים (תמרוקים)

{{ח:התחלה}}
{{ח:כותרת|צו הפיקוח על מצרכים ושירותים (תמרוקים), תשל״ג–1973}}
{{ח:קטע3||צו בדבר ייצור תכשירים וחומרים קוסמטיים}}

{{ח:פתיח-התחלה}}
{{ח:תיבה|ק״ת תשל״ג, 882|צו הפיקוח על מצרכים ושירותים (תמרוקים)|https://olaw.org.il/takanot/takanot-2977.pdf}}; {{ח:תיבה|תשל״ו, 1911|תיקון|https://olaw.org.il/takanot/takanot-3547.pdf}}, {{ח:תיבה|2606|תיקון מס׳ 2|https://olaw.org.il/takanot/takanot-3584.pdf}}; {{ח:תיבה|תשל״ז, 483|תיקון מס׳ 3|https://olaw.org.il/takanot/takanot-3630.pdf}}; {{ח:תיבה|תש״ם, 140|תיקון|https://olaw.org.il/takanot/takanot-4041.pdf}}; {{ח:תיבה|תשמ״א, 635|תיקון|https://olaw.org.il/takanot/takanot-4211.pdf}}, {{ח:תיבה|1526|תיקון מס׳ 2|https://olaw.org.il/takanot/takanot-4272.pdf}}; {{ח:תיבה|תשמ״ב, 633|תיקון|https://olaw.org.il/takanot/takanot-4320.pdf}}; {{ח:תיבה|תשמ״ג, 1748|תיקון|https://olaw.org.il/takanot/takanot-4514.pdf}}; {{ח:תיבה|תשמ״ט, 715|תקנות אגרות בריאות|https://olaw.org.il/takanot/takanot-5181.pdf}}; {{ח:תיבה|תשע״ז, 718|תיקון|https://olaw.org.il/takanot/takanot-7778.pdf}}.

''עדכון סכומים:'' {{ח:תיבה|ק״ת תשמ״ב, 927|הודעה|https://olaw.org.il/takanot/takanot-4341.pdf}}, {{ח:תיבה|1575|הודעה מס׳ 2|https://olaw.org.il/takanot/takanot-4398.pdf}}; {{ח:תיבה|תשמ״ג, 1039|הודעה|https://olaw.org.il/takanot/takanot-4475.pdf}}; {{ח:תיבה|תשמ״ד, 65|הודעה|https://olaw.org.il/takanot/takanot-4533.pdf}}, {{ח:תיבה|1074|הודעה מס׳ 2|https://olaw.org.il/takanot/takanot-4603.pdf}}, {{ח:תיבה|2548|הודעה מס׳ 3|https://olaw.org.il/takanot/takanot-4700.pdf}}; {{ח:תיבה|תשמ״ה, 803|הודעה|https://olaw.org.il/takanot/takanot-4771.pdf}}; {{ח:תיבה|תשמ״ו, 221|הודעה|https://olaw.org.il/takanot/takanot-4877.pdf}}; {{ח:תיבה|תשמ״ז, 403|הודעה|https://olaw.org.il/takanot/takanot-5003.pdf}}, {{ח:תיבה|904|הודעה מס׳ 2|https://olaw.org.il/takanot/takanot-5028.pdf}}; {{ח:תיבה|תשמ״ח, 167|הודעה|https://olaw.org.il/takanot/takanot-5065.pdf}}, {{ח:תיבה|747|הודעה|https://olaw.org.il/takanot/takanot-5102.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על מצרכים ושירותים#סעיף 5|סעיפים 5}}, {{ח:חיצוני|חוק הפיקוח על מצרכים ושירותים#סעיף 15|15}}, {{ח:חיצוני|חוק הפיקוח על מצרכים ושירותים#סעיף 38|38}} {{ח:חיצוני|חוק הפיקוח על מצרכים ושירותים#סעיף 43|ו־43}} {{ח:חיצוני|חוק הפיקוח על מצרכים ושירותים|לחוק הפיקוח על מצרכים ושירותים, תשי״ח–1957}}, ובתוקף שאר הסמכויות הנתונות לי לפי כל דין, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשל״ו־2, תשע״ז}}
{{ח:ת}} בצו זה –
{{ח:ת|סוג=הגדרה}} ”אריזת לחץ“ – כלי קיבול אשר ניתן למלא אותו בחומר או בחמרים במצבי צבירה שונים, בתוספת גז או תערובת גזים, לשמור אותם תחת לחץ מוגבר ולרסס את תכנו בצורה דקיקה ומכוונת;
{{ח:ת|סוג=הגדרה}} ”יצרן“ – אדם שעסקו או חלק מעסקו ייצור תמרוקים, לרבות אריזתם;
{{ח:ת|סוג=הגדרה}} ”יבואן“ – אדם שעסקו או חלק מעסקו יבוא תמרוקים;
{{ח:ת|סוג=הגדרה}} ”מכל“ – לרבות פחית, פח, קופסה, שק, שקיק, בקבוק, צנצנת, שפופרת, ארגז, אריזה, עטיפה או בית קיבול סגור;
{{ח:ת|סוג=הגדרה}} ”מען“ – השם, מספר הבית ושם הרחוב, או מספר תא הדואר, שם הישוב והמדינה;
{{ח:ת|סוג=הגדרה}} ”המכון“ – המכון לתקנים ולבקורת של חמרי רפואה שליד משרד הבריאות;
{{ח:ת|סוג=הגדרה}} ”המנהל“ – המנהל הכללי של משרד הבריאות, לרבות אדם שהמנהל העביר אליו את סמכויותיו לפי צו זה, כולן או מקצתן;
{{ח:ת|סוג=הגדרה}} ”רשיון“ – רשיון תמרוקים כללי ורשיון לתמרוק פלוני לפי {{ח:פנימי|סעיף 2|סעיף 2(א)}};
{{ח:ת|סוג=הגדרה}} ”שיווק“ – מכירה, הספקה או העברת הבעלות או ההחזקה בדרך אחרת;
{{ח:ת|סוג=הגדרה}} ”תמרוק“ – כל מוצר המשמש או המיועד לשמש לטיפול, לייפוי, לניקוי, לצביעה, לשינוי או לשיפור של עור הפנים, עור הגוף, השיער, חלל הפה, הצפרניים או השיניים, לרבות מוצרים כיוצא באלה.

{{ח:סעיף|2|רשיונות לתמרוקים|תיקון: תשל״ו־2, תשמ״א, תשע״ז}}
{{ח:תת|(א)}} לא ייצר אדם תמרוק, לא ייבא תמרוק ולא ישווקו, אלא אם קיבל רשיון תמרוקים כללי ורשיון לאותו תמרוק (להלן – רשיון לתמרוק פלוני) מאת המנהל ובהתאם לתנאי הרשיונות.
{{ח:תת|(א1)}} על אף האמור בסעיף קטן (א) רשאי אדם לייצר תמרוק המיועד לייצוא בלבד, בתנאי שקיבל רישיון תמרוקים כללי מאת המנהל ובהתאם לתנאיו.
{{ח:תת|(א2)}} לא ייצא אדם תמרוק אלא אם כן קיבל רישיון תמרוקים כללי מאת המנהל.
{{ח:תת|(ב)}} לא יינתנו רשיונות אלא למי שהוא בעל רשיון לפי {{ח:חיצוני|חוק רישוי עסקים|חוק רישוי עסקים, תשכ״ח–1968}}, למלאכה או לעסק שענינם תמרוקים, או שהוא בעל רשיון לבית מרקחת.
{{ח:תת|(ג)}} לא יתן המנהל רשיון לתמרוק פלוני ולא יחדשו, אלא לאחר שקיבל תעודה מאת מנהל המכון על בדיקת התמרוק הפלוני.
{{ח:תת|(ד)}} תקפו של הרשיון הוא לחמש שנים מיום נתינתו או חידושו.
{{ח:תת}} {{ח:הערה|הערה: בתיקון תשל״ו־2 סומן סעיף קטן (ג) כסעיף קטן (ד); תיקון תשמ״א החליף את סעיף קטן (ג), אולם כוונת מתקין התקנות הייתה להחליף את סעיף קטן (ד) שעניינו תקפו של הרשיון.}}

{{ח:סעיף|3|אגרות והצמדה למדד|תיקון: תשל״ו, תשל״ז, תש״ם, תשמ״ב, [הודעות], תשמ״ט}}
{{ח:תת|(א)}} בעד רשיון תמרוקים כללי, או חידושו תשולם אגרה כמפורט {{ח:חיצוני|תקנות אגרות בריאות#תוספת 2 פרט 2|בסעיף 2 בתוספת השניה לתקנות אגרות בריאות, התשמ״ט–1989}} (להלן – תקנות האגרות).
{{ח:תת|(ב)}} בעד רשיון לתמרוק פלוני, או חידושו תשולם אגרה כמפורט {{ח:חיצוני|תקנות אגרות בריאות#תוספת 2 פרט 2|בסעיף 2 בתוספת השניה לתקנות האגרות}}.
{{ח:תת|(ג)}} בעד תעודת בדיקה לתמרוק פלוני, בין לצורך הוצאת רשיון לתמרוק פלוני ובין לצורך חידושו, תשולם אגרה כמפורט {{ח:חיצוני|תקנות אגרות בריאות#תוספת 2 פרט 2|בסעיף 2 בתוספת השניה לתקנות האגרות}}.
{{ח:תת|(ד)}} אגרה בעד רשיון או בעד תעודת בדיקת תמרוק תשולם עם הגשת הבקשה לרשיון או לחידושו.
{{ח:תת|(ה)}} {{ח:הערה|(בוטל).}}

{{ח:סעיף|4|בקשה לרשיון|תיקון: תשמ״א}}
{{ח:תת|(א)}} בקשה לרשיון או לחידושו תוגש למנהל באמצעות רוקח המחוז שבו גר המבקש או שבו הוא מנהל את עסקו, בטופס שקבע המנהל ושאפשר להשיגו במשרד הבריאות.
{{ח:תת|(ב)}} מבקש רשיון ישיב תשובות נכונות ומלאות על כל פרט שבטופס האמור.

{{ח:סעיף|5|דוגמאות}}
{{ח:תת|(א)}} המבקש יצרף לבקשתו –
{{ח:תתת|(1)}} שתי דוגמאות מכל סוג תמרוק שעליו מבוקש הרשיון, לשם בדיקה במכון;
{{ח:תתת|(2)}} דוגמה של המכל, סימונה של התווית ותכנה.
{{ח:תת|(ב)}} מנהל המכון רשאי, לצרכי הבדיקה, לדרוש מאת המבקש דוגמאות נוספות וכן פרטים נוספים בדבר איכות התמרוק.

{{ח:סעיף|6|מתן רשיון וביטולו}}
{{ח:תת|(א)}} המנהל רשאי לתת רשיון, לבטלו, להתלותו, להתנות את נתינתו בתנאים וכן לכלול בו תנאים, להוסיף עליהם או לשנותם.
{{ח:תת|(ב)}} רשיון שבוטל בהתאם לסעיף קטן (א) חייב בעלו להחזירו לידי המנהל.

{{ח:סעיף|7|מילוי אחר תנאי הרשיון}}
{{ח:ת}} בעל רשיון חייב למלא אחר תנאי הרשיון.

{{ח:סעיף|8|הודעה על שינוי שם ומען|תיקון: תשל״ו־2}}
{{ח:תת|(א)}} חל שינוי בשם היצרן או במען מפעלו הנמצא בישראל, אחרי מתן הרשיון, יודיע על כך בכתב למנהל תוך שלושים יום מיום השינוי.
{{ח:תת|(ב)}} חל שינוי בשם היבואן או במען עסקו אחרי מתן הרשיון, יודיע על כך בכתב למנהל תוך שלושים יום מיום השינוי.
{{ח:תת|(ג)}} חל שינוי בשם היצרן או במען מפעלו הנמצא מחוץ לישראל, יודיע היבואן על כך בכתב למנהל תוך שלושים יום מהיום שבו נודע לו על השינוי.

{{ח:סעיף|9|תנאים תברואיים|תיקון: תשל״ו־2, תשע״ז}}
{{ח:ת}} לא ישווק אדם ולא ייצא תמרוקים אם נתקיים בהם, לדעת המנהל, אחד מאלה:
{{ח:תת|(1)}} הם יוצרו, הוכנו, הוחזקו, נארזו או הוחסנו בתנאים בלתי סניטריים;
{{ח:תת|(2)}} הם בלתי ראויים לשימוש אדם;
{{ח:תת|(3)}} נמצא בהם חומר ארסי, מזוהם, מזיק או בלתי ראוי לשימוש אדם;
{{ח:תת|(4)}} נמצא בהם או נתווסף אליהם דבר שאינו צריך להימצא בהם או חסר בהם דבר שצריך להימצא בהם;
{{ח:תת|(5)}} נתקלקלו, הושחתו או נפגמה איכותם מסיבה כלשהי.

{{ח:סעיף|10|שימוש חוזר באריזת לחץ|תיקון: תשע״ז}}
{{ח:ת}} לא יעשה יצרן שימוש חוזר באריזת לחץ ולא ישווק או ייצא אדם תמרוק הארוז באריזת לחץ שמולאה מחדש.

{{ח:סעיף|11|הסדר הסחר}}
{{ח:ת}} לא יעביר אדם לאחר בשום דרך מדרכי ההעברה את הבעלות או את ההחזקה בתמרוקים, לא ירכשם לשם עסק ולא יחזיקם כאמור, אלא אם הם מיוצרים בהתאם להוראות צו זה.

{{ח:סעיף|12|איסור הונאה}}
{{ח:ת}} לא ימכור יצרן, יבואן או סוחר תמרוקים אשר איכותם, סוגם, מינם או תארם שונים מזה שהוא מתיימר למכור.

{{ח:סעיף|13|תיאור וסימון תמרוקים|תיקון: תשל״ו־2, תשמ״א, תשמ״ג}}
{{ח:תת|(א)|(1)}} כל תמרוק או מכל המכיל תמרוק יסומן כלהלן:
{{ח:תתתת|(א)}} שם התמרוק;
{{ח:תתתת|(ב)}} שם היצרן ומענו;
{{ח:תתתת|(ג)}} שם היבואן ומענו אם התמרוק יובא;
{{ח:תתתת|(ד)}} כמות התמרוק במכל בשיטה העשרונית;
{{ח:תתתת|(ה)}} פירוט חמרי היסוד שמהם מורכב התמרוק;
{{ח:תתתת|(ו)}} תאריך ייצור התמרוק בסימן סתר שקבע המנהל;
{{ח:תתתת|(ז)}} הוראות שימוש והזהרות כפי שקבע המנהל;
{{ח:תתתת|(ח)}} בתמרוק המכיל חומר הגנה מפני שמש – מקדם הגנה כפי שאישר המנהל.
{{ח:תתת|(2)|(א)}} הסימון יודפס או יוטבע על התמרוק או על מכלו באותיות ברורות ובהירות הניתנות לקריאה בנקל.
{{ח:תתתת|(ב)}} הסימון כאמור בפסקה (1)(ז), יכול שיהיה כתוב על גבי עלון המצורף לאריזה המכילה את התמרוק.
{{ח:תת|(ב)}} כל מכל של תמרוק הנועד לשיווק יסומן, בנוסף לפרטים האמורים בסעיף קטן (א), גם במלים ”ברשיון משרד הבריאות“.
{{ח:תת|(ג)}} המנהל רשאי לפטור מחובת הסימון לפי סעיפים קטנים (א) ו־(ב) אם נראה לו שמחמת מידותיו של המכל לא ניתן לסמנו בסימן הנראה לעין במידה מספקת, או שהוא נועד לייצוא.
{{ח:תת|(ד)}} הפרטים לפי פסקאות (2) ו־(3) לסעיף קטן (א) {{ח:הערה|[צ״ל: פסקאות (1)(ב) ו־(1)(ג) לסעיף קטן (א)]}} והסימון כאמור בסעיף קטן (ב) ייעשה בעברית; סומנו, כולם או מקצתם, גם בלועזית, לא יהיו האותיות הלועזיות יותר גדולות מהעברית.

{{ח:סעיף|14|חידוש רשיונות}}
{{ח:תת|(א)}} בקשה לחידוש רשיון שניתן לפי {{ח:פנימי|סעיף 2|סעיף 2}} יש להגיש בחודש דצמבר שלפני השנה שבעדה מבוקש הרשיון.
{{ח:תת|(ב)}} הוגשה בקשה לחידוש רשיון ושולמה האגרה בעד חידושו, רשאי המבקש להמשיך בעסקו עד שיחליט המנהל בבקשתו.

{{ח:סעיף|15|שמירת סמכויות וחובות|תיקון: תשמ״א}}
{{ח:ת}} סמכות לפי תקנות אלה אינה גורעת מסמכות לפי חיקוק אחר, וקיום חובה לפי תקנות אלה אינו פוטר מקיום חובה לפי חיקוק אחר; קיום חובה לפי חיקוק אחר אינו פוטר מקיום חובה לפי תקנות אלה.

{{ח:סעיף|16|ביטול}}
{{ח:ת}} צו הפיקוח על מצרכים ושירותים (תמרוקים), תשי״ט–1959 – בטל.

{{ח:סעיף|17|תחילה}}
{{ח:ת}} תחילתו של צו זה היא ביום השלושים לאחר פרסומו.

{{ח:סעיף|18|השם}}
{{ח:ת}} לצו זה ייקרא ”צו הפיקוח על מצרכים ושירותים (תמרוקים), תשל״ג–1973“.

{{ח:חתימות|כ״ה בשבט תשל״ג (28 בינואר 1973)}}
* '''ויקטור שם־טוב'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]